Man sterf ná skietery in PietermaritzburgArgieffoto ŉ Man is Vrydag in Longmarketstraat in Pietermaritzburg, KwaZulu-Natal, geskiet. “Die man het op die plaveisel gelê toe paramedici by die toneel opgedaag het,” het Chitra Bodasing, woordvoerder van ER24, in ŉ verklaring gesê. “ŉ Lid van die publiek het hom probeer help. Paramedici het bevind dat die man kritieke beserings opgedoen het.” Volgens Bodasing was alle pogings van die paramedici tevergeefs. Hy het aan sy beserings beswyk. Die omstandighede rondom die voorval word ondersoek.